kardosdrur/scandi-wiki huggingface dataset:
Andersen

Andersen har flere betydninger:

 Andersen (efternavn) er et udbredt dansk efternavn
 Litteraturårbogen Andersen – dansk årbog over litteratur og forfattere

Kendte personer med navnet 
 A.O. Andersen, dansk minister
 Anders Andersen, dansk minister
 Anja Andersen, dansk håndboldspiller
 Anja Cetti Andersen, dansk astronom
 Arvid Andersen, dansk violinist, komponist og digter
 Asbjørn Andersen, dansk skuespiller og instruktør
 Bodil Nyboe Andersen, dansk økonom
 Benny Andersen, digter og komponist
 Bent Rold Andersen, dansk økonom
 Camilla Andersen, dansk håndboldspiller
 Christian Andersen, dansk fodboldspiller
 C.O. Bøggild-Andersen, dansk historiker
 Divya Das Andersen, dansk tv-vært
 Erik Bo Andersen, dansk fodboldspiller
 Fritz Andersen, dansk komponist
 Gotha Andersen, dansk skuespiller
 Hans Andersen, dansk politiker
 Hans Christian Andersen, dansk eventyrdigter
 H.N. Andersen, dansk etatsråd
 Jacob Andersen, dansk sanger
 Jens Andersen, dansk skuespiller
 Joachim Andersen, dansk komponist
 Johannes Andersen, dansk musiker
 Johannes Andersen, dansk fodboldspiller
 Johannes Andersen, dansk samfundsforsker
 Jytte Andersen, dansk minister
 Kai Normann Andersen, dansk komponist
 Knud Andersen, dansk politiker
 K.B. Andersen, dansk minister
 Kim Andersen, folketingsmedlem
 Kim Andersen, dansk cykelrytter
 Kristine Andersen, dansk håndboldspiller
 Lotte Andersen, dansk skuespiller
 Martin Andersen Nexø, dansk forfatter
 Michelle Bjørn-Andersen, dansk skuespiller
 Morten Andersen, dansk amerikansk fodboldspiller
 Niels Andersen, dansk skuespiller
 Nikolaj Bjørn-Andersen, dansk skuespiller
 Peter Andersen, dansk dragstjerne
 Olaf Andersen, højskoleforstander, forfatter
 Poul Andersen, dansk politiker
 S.A. Andersen, dansk geolog, dr.phil.
 Stephan Andersen, dansk fodboldspiller
 Sophie Hæstorp Andersen, dansk politiker
 Sophus Andersen, dansk komponist
 Torben Andersen, dansk musiker
 Torben Andersen, dansk bokser
 Torben M. Andersen, dansk økonom
 Vilhelm Andersen, dansk litteraturhistoriker
 Vita Andersen, dansk forfatter
 Yvonne Herløv Andersen, dansk politiker

Se også 
 Anderseniana – tidsskrift, der beskæftiger sig med H.C. Andersen
 Victor B. Andersens Maskinfabrik – dansk tidsskrift for litteratur og billedkunst
Grense Jakobselv

Grense Jakobselv (samisk: Vuorjánjohka) er en bebyggelse i Sør-Varanger kommune i Troms og Finnmark fylke i Norge. Den ligger i et lille dalstrøg hvor Jakobselv løber ud i Varangerfjorden. Elven markerer grænsen til Rusland. Tidligere var der permanent bosættelse i dalen, men denne blev fraflyttet i slutningen af 1970'erne/først i 1980'erne. Forsvaret har sin nordligste grænsestation i Grense Jakobselv.

Historie 
For at markere Norges suverænitet over områderne ved Jakobselv fik kong Oscar II bygget et kapel i Grense Jakobselv. Kapellet blev indviet i 1869.

Man fik vejforbindelse til Kirkenes i 1966.

Geologi 
Ved Grense Jakobselv findes gnejsbjergarter af samme type som findes på Finnmarksvidda, f.eks. Jergul-gnejsen og Raisædno-komplekset. Disse stærkt metamorfoserede gnejstyper danner en korridor mellem Øst-Finnmarks grundfjeldsområde og Finnmarksviddas grundfjeldsområde.

Referencer 

Troms og Finnmarks geografi
Byer i Norge
Sør-Varanger
Mr. Brooks

Mr. Brooks er en thriller instrueret af Bruce A. Evans. Af medvirkende kan nævnes Kevin Costner, Demi Moore og William Hurt.

Medvirkende

Trivia 
Selvom handlingen foregår i Oregon, er filmen optaget in Shreveport i Louisiana.

Eksterne Henvisninger 

Film fra 2007
Thrillerfilm fra USA
LK

Lauritz Knudsen tidligere LK er en dansk virksomhed der producerer el-artikler til det danske marked. Hovedkontoret er placeret i Ballerup, mens produktionen af komponenterne foregår på en fabrik i det nordlige Ringsted.

Historie 
Lauritz Knudsen startede i 1893 med at fremstille ure og andre tidsmålere. Elektriciteten var netop begyndt at blive almindelig udbredt, og han satsede så på fremstilling af forskelligt el-installationsmateriel. Fabrikken blev kaldt Lauritz Knudsens mekaniske Etablissement. I 1921 flyttede fabrikken til Haraldsgade på Nørrebro. Bygningerne her blev tegnet af arkitekt Alfred Thomsen. Virksomheden producerede også radiomodtagere og højttalere.

I 1968 blev LK fusioneret med Valby-virksomheden NES (Nordisk Elektricitets Selskab) og hed derefter LK-NES i en periode. 

I 1986 flyttede virksomheden til Ballerup.

I 1999 blev LK opkøbt af det franske firma Schneider Electric.

Ophævelse af monopol 

Lauritz Knudsen har hidtil haft de facto monopol på udformningen af stikkontakter til installation i danske hjem, men Sikkerhedsstyrelsen har besluttet, at der pr. 1. juli 2008 kan installeres stikkontakter produceret efter fransk-belgisk standard i danske ejendomme.
Indtil 2008 har Lauritz Knudsen domineret det danske el-marked med en andel på over 60 %. I 2011 blev stikkontakter af typen med sidejord også tilladt.

Kilde 

Elektronikvirksomheder i Danmark
Etableret i 1893
Leverandører til Det Kongelige Danske Hof
Krigskors (Grækenland)

Det græske krigskors (græsk: Πολεμικός Σταυρός) er en græsk militær orden, der tildeles for udvist heltemod i krigstid. Ordenen kan tildeles både grækere og udenlandske allierede. Der findes to udgaver af korset. Den ene er fra 1917 og dækker 1. verdenskrig, mens den anden er fra 1940 og dækker 2. verdenskrig samt den græske borgerkrig. 

Ordenen er bl.a. uddelt til den danske major Anders Lassen. Hans eksemplar befinder sig i dag på frihedsmuseet i København.

Ordener, dekorationer og medaljer fra Grækenland
Sweep-picking

Sweep picking er en teknik, der hovedsagligt ses inden for brugen af elektrisk guitar. Idéen bag denne teknik er, at venstre hånd bevæger sig op og ned ad gribebrættets bredde i forskellige opbrudte akkorder (eksempelvis fra det tykke til det tynde strengparti eller omvendt), mens højre hånd roligt bevæger sig op og ned ad strengene. Når teknikken har indfundet sig og begge hænder følges ad, tillader den i teorien brugeren at opnå en overordentligt stor fart, og afstanden fra punkt A til punkt B kan opnås på meget kort tid.

E ---------------------8--12--8------------------------

H -----------------10------------10--------------------

G --------------9---------------------9-----------------

D ----------10--------------------------10-------------

A ---7--12----------------------------------12--------

E --------------------------------------------------------

Tab-eksempel på et typisk sweep picking "mønster". Ovenstående er en opbrudt A mol.

Instrumentrelaterede musikbegreber
Guitar
Nakuru

Nakuru er en by i Kenya, der er landets fjerdestørste by med et indbyggertal på   indbyggere. Byen ligger ca. 1850 m over havniveau ved Nakurusøen og var indtil 2013 provinshovedstad i Kenyas provins Rift Valley.

Eksterne henvisninger 

Byer i Kenya
Bjørneklo

Bjørneklo (Heracleum) er en slægt med ca. 60 arter, som er udbredt i Europa, Nordafrika, Asien og Nordamerika. Det er stauder eller toårige urter, som har en stift opret vækst med hule og mere eller mindre behårede stængler. Bladene er store og hånddelte med lappede eller tandede afsnit og opsvulmede bladskeder. Blomsterne er samlet i en endestillet dobbeltskærm, hvor de enkelte blomster er hvide. Frugterne er ovale og sammentrykte. Her omtales kun de arter, som er vildtvoksende eller naturaliseret i Danmark.

Arter 
Nogle af arterne i slægten Bjørneklo. De to førstnævnte findes vildtvoksende i Danmark:
 Almindelig bjørneklo (Heracleum sphondylium)
 Kæmpebjørneklo (Heracleum mantegazzianum)
 Dunet bjørneklo (Heracleum pubescens)
 Hårfrugtet bjørneklo (Heracleum laciniatum)

 
Planteslægter
Finbladet bjørnerod

Finbladet bjørnerod (Meum athamanticum) er en staude med en lav, busket vækst. Hele planten lugter af terpentin, når man knuser den.

Beskrivelse 
Stænglerne er hule, hårløse, og stribede. Bladene er flere gange snitdelte med trådagtige småblade. Blomstringen sker i juni, og den består af små tætte skærme med hvide eller lysviolette blomster. Frugterne er ægformede og let fladtrykte. De spirer let under egnede forhold.

Rodnettet består af en lodret, trævlet rodstængel og en kraftig, pastinakagtig pælerod med tynde siderødder. 

Højde x bredde og årlig tilvækst: 0,25 x 0,25 m (25 x 25 cm/år).

Hjemsted 
Planten har hjemme i lyse skove, skovkanter og lysninger på de mellemeuropæiske bjerge. 

I Karpaterne findes den sammen med bl.a. blæresmælde, dagpragtstjerne, engrapgræs, gul potentil, hvidkløver, lancetbladet vejbred, lodden løvefod, markfrytle, rødkløver, rød svingel og skovstorkenæb.

Anvendelse 
Finbladet bjørnerod benyttes som smagssætter i den bayerske snaps Bärwurz.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Skovbundsplanter
Haveplanter
Førstefødselsret

Førstefødselsretten var en arvefølgeregel, der siger, at den først fødte arver alt, mens de øvrige søskende er udelukket fra arv. Denne regel kendes allerede i Det gamle testamente, hvor den kommer til udtryk ved rivaliseringen mellem Esau og Jakob over arven efter Isak. På grund af de førstefødtes store betydning var det også dem, som blev ramt af Ægyptens 10. plage.

I Norden var retsopfattelsen en anden, og reglen om førstefødselsret trængte kun langsomt igennem. Langt op i Middelalderen blev arven fordelt ligeligt mellem alle søskende, hvad der gav anledning til mange snigmord og borgerkrige, og især når arven drejede sig om retten til kongemagten. I Danmark fik kongerne efterhånden fastslået den agnatiske førstefødselsret, dvs. den mandlige linjes arveret, hvad angår selve kongeriget. Det kunne derefter videregives udelt til tronarvingen, hvorimod hertugdømmet Slesvig blev udsat for gentagne arvedelinger. 

Den katolske kirke var bekymret over den ufred, som den ligelige arveret skabte, og man gjorde sig store anstrengelser for at sætte princippet om førstefødselsretten igennem, hvad der fremgår tydeligt af den gyldne bulle fra 1356.

Gældende ret 
Det følger af arveloven lovbekendtgørelse nr. 1347 af 15. juni 2021 § 1, 2. pkt., at førstefødselsretten ikke gælder.

Reference 

Jura
Retshistorie
Virtuelt kontor

Et virtuelt kontor er en salgsbetegnelse for en ydelse på et kontorhotel.
Ydelsen består i at man kan købe sig til telefonpasning, postmodtagelse m.v. så det fremstår som om man har et fast kontor i kontorhotellet, uden dog at sidde der fysisk. Man vil også kunne afholde møder i kontorhotellets mødelokale.

Ydelsen benyttes typisk af enkeltmandsfirmaer, der i vidt omfang drives fra hjemmeadressen, men ønsker adgang til mødefaciliteter og ønsker at at have en formel firmaadresse .

Noter 

Erhvervsliv
Kontor
Italo disco

Italo disco er en bred betegnelse for en undergenre af dance-musikken, som opstod i starten af 1980'erne i Italien, Tyskland, Spanien og andre dele af Europa. I 1980'erne blev betegnelsen 'Italo disco' brugt i Europa til at beskrive alle ikke-britiske dance-produktioner, inklusive nogle canadiske.
Teknisk set var Italo disco blot 80'ernes udgave af Eurodisco. Betegnelsen 'Eurodisco' refererer i dag til al discomusik, der blev produceret i Europa i løbet af 70'erne og 80'erne.

Udvalgte Italo disco kunstnere 
 Baltimora
 Den Harrow
 Elvin
 Fun Fun
 Gazebo
 Laura Branigan
 Righeira
 Ryan Paris
 Sabrina
 Scotch
 Spagna
 Taffy
 Trans X
Kano
Novo Band
Cliff Turner

Udvalgte Italo disco-hits i Danmark 
 1983 – Gazebo: "I Like Chopin"
 1983 – Ryan Paris: "Dolce Vita"
 1983 – Righeira: "Vamos a la Playa"
 1983 – P.Lion: "Happy Children"
 1984 – My Mine: "Hypnotic Tango"
 1984 – Laura Branigan: "Self Controll"
 1984 – Sandy Marton: "People From Ibiza"
 1984 – Numero Uno: "Tora Tora Tora" (fra Nederlandene men dog italiensk sound)
 1984 – Winder: "Run For Love" (skrevet af danskeren Carsten Lehn)
 1984 – The Flirts: "Helpless"
 1984 – Scotch: "Disco Band"
 1985 – Den Harrow: "Mad Desire"
 1985 – Valerie Dore: "The Night"
 1985 – Silver Pozzoli: "Around My Dream"
 1985 – Baltimora: "Tarzan Boy"
 1987 – Spagna: "Call Me"
 1987 – Sabrina: "Boys (Summertime Love)"

Se også 
 Italo
 Sommerhit

Eksterne henvisninger 
Italoens historie 1966-1990

Disco
Båndkniv

Båndkniven er en stor snittekniv med håndtag i begge ender, og den betjenes almindeligvis siddende ved en snittebænk. De kan have forskellige udformninger, lige eller med forskellige krumning, alt efter hvad de skal bruges til.

Båndkniven brugtes tidligere i de fleste træbearbejdende håndværk og var også at finde i huggehuset på landejendomme. Den er nu blevet ret sjælden blandt håndværkere, men den har en vis udbredelse i skolernes sløjdsale.

Båndkniven bruges på samme måde som en bugthøvl, idet man holder den med begge hænder og trækker den ind mod sig selv, men hvor der på bugthøvlen indstilles en spåntykkelse, kommer det i højere grad an på håndelag ved båndkniven.

Andre navne: afbarkerjern, barkkniv, bondehøvl, bænkkniv, bødkerkniv, båndjern, hjulmandskniv, spånhøvl, spånkniv og flere andre ...  (Bemærk dog også spånhøvl om en rubank til at lave spåner til bl.a. spånkurve).

Se også 
 Meddraghøvl

Eksterne henvisninger 
 Børge Askholms værktøjsleksikon  – Se: båndkniv.
 R.A.Salaman: Dictionary of woodworking tools  (Drawing knife)

Træværktøj
Knive
Kilende værktøj
Lærerstuderendes Landskreds

Lærerstuderendes Landskreds organiserer de danske lærerstuderende. 
Lærerstuderendes Landskreds blev en kreds under Danmarks Lærerforening i forbindelse med en sammenlægning i 1991. De har sekretariat på Vandkunsten i København.

Lærerstuderendes Landskreds' formålsparagraf 
Lærerstuderendes Landskreds er en partipolitisk uafhængig organisation. Organisationens har til formål at varetage medlemmernes undervisningsmæssige, faglige, pædagogiske, politiske, økonomiske og studiesociale interesser, at virke for læreruddannelsens og folkeskolens udvikling samt at sikre studerende indflydelse såvel lokalt som på landsplan.

Organisationen 
Lærerstuderendes Landskreds’ centrale arbejde varetages i dagligdagen af en på årsmøde valgt daglig ledelse, bestående af to personer; en forperson og en næstforperson. Forperson, næstforperson er frikøbt fra læreruddannelsen i en etårig periode med henblik på at kunne varetage hvervet på fuld tid. Årsmødet finder sted hvert år i den første hele weekend af november. Daglig ledelse kan genopstille til en forpersons-, næstforpersons eller faglig sekretær post én gang og kan dermed sidde i op til to år.

Daglig ledelse varetager den daglige drift af organisationen, herunder driften af organisationens sekretariat med de ansatte ressourcer. Det er tillige daglig ledelse ansvar, i samarbejde med bestyrelsen, at der til enhver tid findes en aktiv LL-klub på hver af landets 15 læreruddannelsessteder.

En LL-klub består af mindst en forperson og en næstperson. I praksis arbejder LL-klubben ofte tæt sammen med uddannelsesstedets studerendes råd. LL-klubben har til opgave at sikre, at de studerende på uddannelsesstederne kender deres rettigheder, og at de politiske emner, der arbejdes med nationalt, bringes til de studerendes kendskab lokalt.

For at sikre, at de studerende på de enkelte uddannelsessteder har indflydelse på organisationens arbejde og politik, har organisationen en central bestyrelse bestående af 8 medlemmer; en repræsentant fra hver professionshøjskole samt formandsskabet. Bestyrelsen træder typisk sammen ni gange om året, ud over at mødes i forskellige decentrale enheder under bestyrelsen. 

Lærerstuderendes Landskreds afholder årligt en række arrangementer for sine medlemmer. Blandt andet en kursusweekend i september, kaldet Seminariet, samt lokale opkvalificerende oplæg. Aktive i Lærerstuderendes Landskreds inviteres desuden flere gange årligt til det opkvalificerende arrangementet koLLoni.

Historie 
Lærerstuderendes Landskreds blev oprettet i 1942 og hed dengang Seminarieelevernes Landsråd. I 1964 blev seminarieeleverne til studerende, og navnet blev til Lærerstuderendes landsråd. Lærerstuderendes Landskreds blev i 1991 en selvstændig kreds og fraktion i Danmarks Lærerforening og fik i den forbindelse sit nuværende navn. Med cirka 5500 medlemmer er det per april 2018 den største kreds indenfor lærerforeningen.

Formænd og næstformænd i Lærerstuderendes Landskreds

Ekstern henvisning
 LLs hjemmeside
DLFs hjemmeside

Foreninger fra Danmark
Elev- og studenterbevægelsen
Danmarks Lærerforening
Lonely Mountain (album)

Lonely Mountain er et album af Mugison fra 2003.

Track listing 
 Musik og tekst af Mugison.
 "See Y" – 4:00
 "Ear" – 5:43
 "One Day She'll Park The Car " – 3:23
 "I'm On Fire" – 4:02
 "Pet" – 5:08
 "Probably " – 2:45
 "The Night Is Limping" – 3:57
 "Poke A Pal" – 4:32

Personel 
 Mugison – Vokal, instrumenter, tekst, produktion og arrangementer.
 Luis Véles – Bass på "The Night Is Limping"
 Javier Wayler – Trommer på "Pet"
 Pétur Ben – Guitar og kor på "Poke A Pal" samt medforfatter på teksten til "I'm On Fire"
 Omutant Moon – Tekst til "CY"
 Biggi – Mastering og CO-mixed. Producerede "Poke A Pal"

Mugison-album
Album fra 2003
Væg

Vægkonstruktioner inddeles i hhv. yder- og indervægge. Ydervæggen, der enten kan opføres som en tung- eller let konstruktion, har til formål at føre belastningen fra taget ned i fundamentet (derfor betegnes disse vægge som bærende vægge), skærme boligen mod nedbør og vind, være modstandsdygtige over for brand samt holde varmen inde i boligen. Indervægge har derimod til formål at inddele boligen efter bygherrens ønske, til bl.a. værelser, bad, køkken, stue mm. Nogle af indervæggene kan ligeledes udføres som bærende konstruktioner. Dette gøres såfremt der bygges over så store spændevidder at bjælkerne, der ligger tværs over væggene, ikke kan optage belastningen fra tagkonstruktionen og derfor skal understøttes flere steder.

Vægge kan opføres eller bygges på flere måder og af en lang række forskellige materialer. Vægge vil ofte være isoleret mod varmetab, lyde eller andet gennem anvendelse af isolerende materialer. Vægge kan også fremstilles af glas, hvilket dog for det meste vil bruges som rumdeler. I denne forbindelse er udviklingen af teknologien bag intelligent glas blevet fremmet.

Vægge gennembrydes på varierende måde af døre eller andre former for gennemgang samt vinduer, der kan bringe lys ind i rummet.

Referencer 

Bolig
Bygningsdele
Fileklemme

Fileklemme er et redskab til at holde fast om fx et savblad eller andre mindre genstande.

Fileklemmer, der bruges til at fastgøre et savblad, der skal skærpes ved filing, er som oftest af metal. På grund af pris- og lønudviklingen er det ikke så udbredt at slibe savtænder skarpe mere. De fleste køber blot en ny (billig) sav, fx en fukssvans, også kaldet håndsav.

Fileklemmer findes i mange sløjdlokaler, og kan ud over at fastholde savblade også kan bruges til at fastholde andre, mindre emner, der skal forarbejdes. Sidstnævnte filklemmetype er ofte fremstillet i træ.

Et kælenavn er »bedstemors tandsæt«.

Eksterne henvisninger
Fileklemme  byggevejledning

Værktøj med holdefunktion
Sløjd
Loganbær

 
Loganbær (Rubus x loganobaccus) er en krydsning mellem 'Red Antwerp' (en sort af Hindbær) og 'Aughinburgh' (en sort af  Brombær).

Historie 
Krydsningen opstod tilfældigt i 1880 eller 1881 hos den amerikanske sagfører James Logan i Santa Cruz, Californien. 

Loganbær viste sig at være rigtbærende og godt tilpasset forholdene i Californien, men smagen blev ikke rigtigt populær. Derfor blev den brugt som udgangspunkt for nye krydsninger: Taybær (Rubus x loganobaccus x Rubus idaeus) og Boysenbær (Rubus x loganobaccus x Rubus flagellaris).

Bær
Brombær
Hjortholm Voldsted

Hjortholm Voldsted ligger ved den sydøstlige ende af Furesøen, ved Frederiksdal i Sorgenfri Sogn, Lyngby-Taarbæk Kommune. Voldstedet er resterne efter en kongeborg fra middelalderen; senere overgik den til Roskildebisperne. Stedet er nævnt første gang i 1275. I forbindelse med anlægget har der været driftsbygninger, mølleanlæg ved Frederiksdal og sandsynligvis også teglfremstilling Efter reformationen kom det tilhørende gods under kronen, og Frederik 3. opførte jagtslottet Frederiksdal nordøst for voldstedet. Resterne af borgen består af en banke, der måler ca. 60 x 70 m der omgives i vest af Furesøen, i nord og øst af en lav ca. 15 m bred vandfyldt jordgrav. Området, der er fredet, er stærkt beskadiget af et kanalanlæg, men også søen arbejder sig ind på borgbanken.

Se også 
 Frederiksdal Mølle

Eksterne kilder og henvisninger 
 Dkconline.dk om Hjortholm 

Voldsteder i Københavns Amt
Bygninger, konstruktioner og anlæg i Lyngby-Taarbæk Kommune
Lloyd Grant

Lloyd Grant er en jamaicansk/amerikansk guitarist og var session-guitarist i Metallica i 1981. 

Han var en del af den første rigtige Metallica opstilling med James Hetfield, Lars Ulrich og Ron McGovney. Grant spillede soloen på den første demo af bandets første sang "Hit The Lights", som var med på pladen "Metal Massacre". Der var på det tidspunkt ingen i bandet der kunne spille en guitarsolo, så man ringede til Lloyd Grant. Bandet havde haft et par session-guitarister før ham, men de bidrog ikke med noget materiale. Han nåede aldrig at spille live med Metallica, da han blev erstattet senere i 1981 af Dave Mustaine. Den version af "Hit The Lights", man kender fra "Kill 'Em All" pladen, er med Kirk Hammett som lead guitarist.

I 1985 startede han bandet Defcon, der dog aldrig blev nogen succes.

Eksterne henvisninger 

Metallica
Guitarister fra USA
Musikere fra Jamaica
Some Kind of Monster (film)

Some kind of monster er en dokumentarfilm fra 2004, der handler om indspilningen af heavy metal-bandet Metallicas album St. Anger fra 2003. Filmen viser bandets interne stridigheder, og hvorfor bandet var tæt på at opløses. Perioden filmen udspiller sig i, har Lars Ulrich senere betegnet som bandets midtvejskrise.

Eksterne henvisninger 
 

Amerikanske film fra 2004
Dokumentarfilm fra USA
Metallica
Am I Evil

"Am I Evil" er en sang med det britiske heavy metal band Diamond Head skrevet af Brian Tatler og Sean Harris. Sangen blev første gang udgivet på Diamond Heads unavngivne debutalbum, ofte kaldet "The White Album" i 1980, men blev genindspillet udgivet på albummet Borrowed Time fra  1982. Teksten handler om en persons tanker om hans mor der blev brændt som en heks, og hvordan han vil tage hævn.

Selvom sangen oprindeligt er skrevet af Diamond Head er Metallica stadig mest kendt for at spille den, og har således også været den primære grund til Diamond Head's succes blandt heavy metal fans og bandets genforening i 1992-1993 hvor de indspillede et nyt album.

Metalsange
C-terminus

C-terminus eller C-terminal er betegnelsen for den ende af et protein eller peptid der afsluttes med en carboxylsyregruppe. Den modsatte ende kaldes N-terminus.

Ved nummerering af aminosyrerne i en polypeptidkæde tælles altid fra N-terminalen. Således får aminosyreresten ved C-terminalen det højeste nummer.

Biokemi
Berlin Hauptbahnhof

Berlin Hauptbahnhof er Berlins hovedbanegård. Den betjener dagligt 350.000 passagerer og 1.100 tog. Banegården, som er opført hvor tidligere Lehrter Bahnhof lå, blev indviet 26. maj 2006.

Planerne om at bygge en ny stor banegård til aflastning af især Berlin Zoologischer Garten/Bahnhof Zoo opstod efter Tysklands genforening i 1990. Placeringen valgtes ud fra, at området var en del af et nærmest ubebygget ingenmandsland nær Berlinmuren, et område der også kom til at huse  Forbundsdagen, regeringen og centraladministrationen.

Banegården er i fem plan. To etager over gadeplan befinder den gamle øst-vest-gående Stadtbahn sig med 6 perronspor. To etager under gadeplan befinder en ny nord-syd-strækning sig med 8 perronspor. På de tre plan indimellem er der billetsalg, forretninger, spisesteder mv. Banegården beskæftiger i alt 900 medarbejdere, heraf 150 medarbejdere ved Deutsche Bahn.

Banegården betjenes af af InterCityExpress, InterCity, RegionalExpress, RegionalBahn, S-Bahn og bybusser. En U-Bahn-forbindelse (linje U55) blev indviet i 2009, og en tilslutning til sporvejsnettet i 2014.

Eksterne henvisninger
 Berlin Hauptbahnhofs officielle hjemmeside 

Hauptbahnhof